CELEX: C2005/193/10
Language: fi
Date: 2005-08-06 00:00:00
Title: Yhteisöjen tuomioistuimen tuomio, (toinen jaosto) 9 päivänä kesäkuuta 2005, asiassa C-135/04: Euroopan yhteisöjen komissio vastaan Espanjan kuningaskunta (Eläimistön suojelu — Luonnonvaraiset linnut — Metsästyskaudet — Sepelkyyhkyn metsästys paluureitillä Guipúzcoan maakunnassa)

6.8.2005   
            
            
               FI
            
            
               Euroopan unionin virallinen lehti
            
            
               C 193/7
            
         
      YHTEISÖJEN TUOMIOISTUIMEN TUOMIO,
   (toinen jaosto)
   9 päivänä kesäkuuta 2005,
   asiassa C-135/04: Euroopan yhteisöjen komissio vastaan Espanjan kuningaskunta (1)
   
   (Eläimistön suojelu - Luonnonvaraiset linnut - Metsästyskaudet - Sepelkyyhkyn metsästys paluureitillä Guipúzcoan maakunnassa)
   (2005/C 193/10)
   Oikeudenkäyntikieli: espanja
   Asiassa C-135/04, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 12.3.2004, Euroopan yhteisöjen komissio (asiamiehinään G. Valero Jordana ja M. van Beek) vastaan Espanjan kuningaskunta (asiamiehinään N. Díaz Abad ja M. Muñoz Pérez), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit R. Silva de Lapuerta, C. Gulmann (esittelevä tuomari), R. Schintgen ja G. Arestis, julkisasiamies: L. A. Geelhoed, kirjaaja: johtava hallintovirkamies M. Ferreira, on antanut 9.6.2005 tuomion, jonka tuomiolauselma on seuraava:
   
               1)
            
            
               Espanjan kuningaskunta ei ole noudattanut luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY 7 artiklan 4 kohdan mukaisia velvoitteitaan, koska se on hyväksynyt sepelkyyhkyn metsästämisen ”a contrapasa” Guipúzcoan maakunnassa.
            
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 106, 30.4.2004.